Title: Η ριμάδα του Αγίου Ευάγγελου
Description: Ο αγνοημένος από την επίσημη εκκλησία Άγιος είναι μία θρυλική μορφή λαϊκών ηρωικών αφηγήσεων και προστάτης Άγιος των άδειων σπιτιών. Για τον λόγο αυτόν ονομάζεται και "καταληψίας". Η προφορική παράδοση έχει διασώσει διάφορες σατιρικές ρίμες που αφηγούνται τα κατορθώματα του Αγίου. Το χειρόγραφο που ανασυστήνει η μελέτη αυτή αποτελεί την πρώτη ένδειξη πως η ύπαρξη του Ευάγγελου είναι ιστορικό γεγονός, που τοποθετείται στην ενετική Κρήτη του 15ου ή 16ου αιώνα.

Η Λουίζα Λαζάρου (Luisa Lazar) θα μπορούσε να γίνει η πιο σημαντική καλλιτέχνιδα του εικοστού πρώτου αιώνα, αν δεν είχε δολοφονηθεί βάναυσα, λίγο πριν κλείσει τα σαράντα της χρόνια. Άφησε πίσω της το μυστήριο του φόνου της, μία ερμητική προσωπικότητα και ένα έργο που αρκεί για να απασχολήσει εκατοντάδες μελετητές στις δεκαετίες που θα έρθουν. Η καλλιτεχνική της παραγωγή στη σύντομη ζωή που έζησε είναι εντυπωσιακή και καλύπτει διάφορους τομείς των εικαστικών και σωματικών τεχνών. Αυτό το μικρό βιβλίο είναι το πρώτο γραπτό κείμενο που εκδίδεται από το αρχείο της, κατά την απαίτηση της ίδιας της συγγραφέως προς τους διαχειριστές του κληροδοτήματός της. Με επιμέλεια και σημειώσεις του φιλολόγου Μάριου Αμπλάντη, στενού παιδικού της φίλου, ρίχνει φως σε άγνωστες πτυχές της πρωτεακής αυτής δημιουργού.